**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SOCIOKULTŪRINIŲ PASLAUGŲ TEIKIMO TVARKOS APRAŠO PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo sprendimo projektu siekiama patvirtinti Sociokultūrinių paslaugų teikimo tvarkos aprašą (toliau – Tvarkos aprašas). Sprendimo tikslas – nustatyti sociokultūrinių paslaugų teikėjus, gavėjus, reglamentuoti paslaugos skyrimo bei teikimo tvarką.

**2. Projekto rengimo priežastys ir kuo remiantis parengtas sprendimo projektas.**

Sociokultūrinės paslaugos – tai laisvalaikio organizavimo paslaugos, teikiamos senyvo amžiaus asmenims, asmenims su negalia, socialinės rizikos asmenims siekiant išvengti socialinių problemų (prevenciniais tikslais). Laisvalaikio organizavimo paslauga yra trumpalaikės socialinės globos paslaugos sudėtyje. 2013 m. liepos mėn. LR Socialinės apsaugos ir darbo ministro įsakymu pakeitus Socialinių paslaugų katalogą, trumpalaikė socialinė globa teikiama Klaipėdos miesto nakvynės namuose ir Klaipėdos miesto šeimos ir vaiko gerovės centre priskirta socialinės priežiūros paslaugoms, kurių sudėtyje sociokultūrinės paslaugos nenumatytos. Kadangi poreikis sociokultūrinėms paslaugoms išliko, jos ir toliau teikiamos minėtų įstaigų klientams. Ypač didelis sociokultūrinių paslaugų poreikis yra senyvo amžiaus asmenims. Šios asmenų grupės poreikius sociokultūrinėms paslaugoms tenkina Klaipėdos miesto socialinės paramos centras.

Atsižvelgiant į tai, kad nuolat auga sociokultūrinių paslaugų poreikis bei didėja šios paslaugos teikimo mastai, ir parengta šios paslaugos teikimo tvarka.

**3. Kokių rezultatų laukiama.**

Šiuo Tvarkos aprašu bus reglamentuotas sociokultūrinių paslaugų teikimas.

**4. Sprendimo projekto rengimo metu gauti specialistų vertinimai.**

Sprendimo projektas derintas su Teisės skyriumi, Socialinių reikalų departamento direktore, į gautus vertinimus atsižvelgta.

**5. Lėšų poreikis sprendimo įgyvendinimui.**

Sprendimo įgyvendinimui papildomų lėšų nereikės.

1. **Galimos teigiamos ar neigiamos sprendimo priėmimo pasekmės:**

Teigiamos – socialinės rizikos, senyvo amžiaus, neįgaliems asmenims bei jų šeimoms bus organizuojamas laisvalaikis, mažės socialinė atskirtis, aktyvės bendruomenė.

Neigiamos – nenumatomos.

PRIDEDAMA. Teisės aktų, nurodytų sprendimo projekto įžangoje, išrašai, 4 lapai.

Vedėja Audronė Liesytė